ddrg/super_eurlex huggingface dataset:
Úradný vestník L 236 , 23/09/2003 S. 0843 - 0843



C. KVALITA VÔD 31991 L 0271: Smernica Rady 91/271/EHS z 21. mája 1991 o čistení komunálnych odpadových vôd (Ú. v. ES L 135, 30.5.1991, s. 40) v znení zmenenom a doplnenom predpisom: - 31998 L 0015: smernica Komisie 98/15/ES z 27.2.1998 (Ú. v. ES L 67, 7.3.1998, s. 29). Bez ohľadu na ustanovenia článkov 3 a 4 a článku 5 ods. 2 smernice 91/271/EHS sa v Litve nebudú do 31. decembra 2009 plne uplatňovať požiadavky na verejné kanalizácie a čistenie komunálnych odpadových vôd, pričom sa však dodrží tento čiastkový cieľ: - do 31. decembra 2007 je potrebné dosiahnuť súlad s článkom 4 a článkom 5 ods. 2 smernice pre aglomerácie s viac ako 10000 ekvivalentnými obyvateľmi. --------------------------------------------------
Úradný vestník L 236 , 23/09/2003 S. 0334 - 0334



D. OBČIANSKE PRÁVA 31994 L 0080: Smernica Rady 94/80/ES z 19. decembra 1994, ktorou sa ustanovujú podrobnosti uplatňovania volebného práva občanov únie v komunálnych voľbách v členskom štáte, ktorého nie sú štátnymi príslušníkmi (Ú. v. ES L 368, 31.12.1994, s. 38), v znení zmenenom a doplnenom predpisom: - 31996 L 0030: smernica Rady 96/30/ES z 13.5.1996 (Ú. v. ES L 122, 22.5.1996, s. 14). Príloha znie: " "Príloha "Základné jednotky miestnej samosprávy" v zmysle článku 2 ods. 1 písm. a) tejto smernice znamenajú: v Belgicku: commune/gemeente/Gemeinde, v Českej republike: obec, městský obvod nebo městská část územně členěného statutárního města, městská část hlavního města Prahy, v Dánsku: amtskommune, Koøbenhavns kommune, Frederiksberg kommune, primærkommune, v Nemecku: kreisfreie Stadt bzw. Stadtkreis; Kreis; Gemeinde, Bezirk in der Freien und Hansestadt Hamburg und im Land Berlin; Stadtgemeinde Bremen in der Freien Hansestadt Bremen, Stadt-, Gemeinde-, oder Ortsbezirke bzw. Ortschaften, v Estónsku: vald, linn, v Grécku: κοινότης, δήμος, v Španielsku: municipio, entidad de ámbito territorial inferior al municipal, vo Francúzsku: commune, arrondissement dans les villes déterminées par la législation interne, section de commune, v Írsku: country, county borough, borough, urban district, town, v Taliansku: comune, circoscrizione, na Cypre: δήμος, κοινότητα, v Lotyšsku: pagasts, novads, pilsēta, v Litve: Savivaldybės taryba, v Luxembursku: commune, v Maďarsku: települési önkormányzat: község, nagyközség, város, megyei jogú város, főváros, főváros kerületei; területi önkormányzat: megye, na Malte: Kunsill Lokali, v Holandsku: gemeente, deelgemeente, v Rakúsku: Gemeinden, Bezirke in der Stadt Wien, v Poľsku: gmina, v Portugalsku: município, freguesia, v Slovinsku: občina, na Slovensku: samospráva obce: obec, mesto, hlavné mesto Slovenskej republiky Bratislava, mesto Košice, mestská časť hlavného mesta Slovenskej republiky Bratislavy, mestská časť mesta Košice; samospráva vyššieho územného celku: samosprávny kraj, vo Fínsku: kunta, kommun, kommun på Åland, vo Švédsku: kommuner, landsting, v Spojenom kráľovstve: counties in England; counties, county boroughs and communities in Wales: regions and Islands in Scotland; districts in England, Scotland and Northern Ireland; London boroughs; parishes in England; the City of London in relation to ward elections for common councilmen." " --------------------------------------------------
Úradný vestník L 236 , 23/09/2003 S. 0044 - 0045



Článok 35 1. Týmto sa vytvárajú Schengenské prostriedky ako dočasný nástroj, ktorého účelom je pomôcť oprávnenému členskému štátu v období odo dňa pristúpenia do konca roka 2006 financovať opatrenia na nových vonkajších hraniciach únie, ktorými sa vykonáva Schengenské acquis a kontrola vonkajších hraníc. Na odstránenie nedostatkov zistených v príprave na účasť v Schengenskej oblasti sú nasledujúce druhy opatrení spôsobilé byť financované v rámci Schengenských prostriedkov: - investície do výstavby, rekonštrukcie a modernizácie infraštruktúry hraničných priechodov a súvisiacich budov; - investície do prevádzkového vybavenia akéhokoľvek druhu (napr. laboratórne vybavenie, detektory, hardvér a softvér Schengenského informačného systému SIS 2, dopravné prostriedky); - vzdelávanie pohraničnej stráže; - príspevky na výdavky na logistiku a prevádzku. 2. V rámci schengenských prostriedkov sa ku dňu pristúpenia oprávneným členským štátom poskytnú tieto paušálne sumy: (mil. EUR, v cenách roku 1999) | | 2004 | 2005 | 2006 | Estónsko | 22,9 | 22,9 | 22,9 | Lotyšsko | 23,7 | 23,7 | 23,7 | Litva | 44,78 | 61,07 | 29,85 | Maďarsko | 49,3 | 49,3 | 49,3 | Poľsko | 93,34 | 93,33 | 93,33 | Slovinsko | 35,64 | 35,63 | 35,63 | Slovensko | 15,94 | 15,93 | 15,93 | 3. Oprávnené členské štáty sú zodpovedné za výber a vykonanie jednotlivých opatrení v súlade s týmto článkom. Taktiež sú povinné koordinovať využitie prostriedkov s pomocou z ostatných nástrojov spoločenstva, aby tak zabezpečili súlad s politikami a opatreniami spoločenstva a súlad s rozpočtovým nariadením, ktoré sa uplatňuje na všeobecný rozpočet Európskych spoločenstiev. Poskytnuté paušálne platby sa využijú počas obdobia troch rokov od prvej platby a Komisia odníme všetky nevyužité alebo neoprávnene použité prostriedky. Oprávnený členský štát predloží najneskôr do šiestich mesiacov po uplynutí trojročnej lehoty súhrnnú správu o použití poskytnutých paušálnych platieb spolu s odôvodnením výdavkov. Oprávnené členské štáty vykonávajú túto príslušnosť bez toho, aby tým bola dotknutá príslušnosť Komisie pre vykonávanie všeobecného rozpočtu Európskych spoločenstiev, a v súlade s ustanoveniami rozpočtového nariadenia uplatňovaného na decentralizovanú správu. 4. Právo Komisie preskúmavať prostredníctvom Európskeho úradu boja proti podvodom (OLAF) zostáva zachované. Komisia a Dvor audítorov môžu v súlade s príslušnými postupmi vykonávať kontroly na mieste. 5. Komisia môže prijať technické predpisy potrebné na uplatnenie týchto prostriedkov. --------------------------------------------------
Úradný vestník L 236 , 23/09/2003 S. 0921 - 0921



8. ENERGETIKA 31968 L 0414: Smernica Rady 68/414/EHS z 20. decembra 1968, ktorou sa členským štátom EHS ukladá povinnosť udržiavať minimálne zásoby ropy a/alebo ropných výrobkov (Ú. v. ES L 308, 23.12.1968, s. 14), v znení naposledy zmenenom a doplnenom predpisom: - 31998 L 0093: smernica Rady 98/93/ES zo 14.12.1998 (Ú. v. ES L 358, 31.12.1998, s. 100). Bez ohľadu na ustanovenia článku 1 ods. 1 smernice 68/414/EHS sa do 31. decembra 2008 na Slovensku nebude uplatňovať minimálna úroveň zásob ropných výrobkov. Slovensko zabezpečí, aby jeho minimálne zásoby ropných výrobkov pre každú z kategórií uvedených v článku 2 zodpovedali najmenej nasledujúcemu počtu dní priemernej dennej domácej spotreby, ako je definovaná v článku 1 ods. 1: - 47 dní ku dňu pristúpenia; - 55 dní do 31. decembra 2004; - 64 dní do 31. decembra 2005; - 73 dní do 31. decembra 2006; - 82 dní do 31. decembra 2007; - 90 dní do 31. decembra 2008. --------------------------------------------------
Úradný vestník L 236 , 23/09/2003 S. 0851 - 0851



B. PRÁVNE PREDPISY V OBLASTI VETERINÁRSTVA A RASTLINOLEKÁRSTVA 1. 31964 L 0433: Smernica Rady 64/433/EHS o zdravotných podmienkach výroby čerstvého mäsa a jeho uvádzania na trh (Ú. v. ES P 121, 29.7.1964, s. 2012, v znení neskôr zmenenom, doplnenom a aktualizovanom predpisom v Ú. v. ES L 268, 29.6.1991, s. 71), v znení naposledy zmenenom a doplnenom: - 31995 L 0023: smernica Rady 95/23/ES z 22.6.1995 (Ú. v. ES L 243, 11.10.1995, s. 7). a) Štrukturálne požiadavky ustanovené v prílohe I k smernici 64/433/EHS sa do 31. decembra 2006 nebudú uplatňovať na prevádzkarne v Maďarsku uvedené v dodatku A k tejto prílohe, ak budú splnené nižšie uvedené podmienky. b) Pokiaľ sa na prevádzkarne uvedené v písmene a) vzťahujú výhody na základe jeho ustanovení, výrobky, ktoré pochádzajú z týchto prevádzkarní, budú bez ohľadu na dátum ich uvedenia na trh uvádzané iba na domáci trh alebo použité na ďalšie spracovanie v tej istej prevádzkarni. Tieto výrobky musia byť označené osobitnou zdravotnou značkou. Predchádzajúci pododsek sa vzťahuje aj na všetky výrobky, ktoré pochádzajú zo združenej prevádzkarne na spracovanie mäsa, ak sa písm. a) vzťahuje na časť prevádzkarne. c) Maďarsko zabezpečí postupný súlad so štrukturálnymi požiadavkami uvedenými v písm. a) v súlade s termínmi na nápravu existujúcich nedostatkov vymedzených v dodatku A k tejto prílohe. Maďarsko zabezpečí, že naďalej budú prevádzkované iba tie prevádzkarne, ktoré do 31. decembra 2006 splnia všetky tieto požiadavky. Maďarsko bude Komisii predkladať ročné správy o pokroku v jednotlivých prevádzkarniach uvedených v dodatku A vrátane zoznamu prevádzkarní, ktoré počas príslušného roka napravili existujúce nedostatky. d) Komisia je oprávnená pred pristúpením a do 31. decembra 2006 aktualizovať dodatok A k tejto prílohe uvedený v písm. a) a v tejto súvislosti môže v obmedzenom rozsahu doplniť alebo vypustiť jednotlivé prevádzkarne so zreteľom na pokrok dosiahnutý v náprave existujúcich nedostatkov a na výsledky monitorovania. Podrobné pravidlá uplatňovania s cieľom zabezpečiť riadne fungovanie vyššie uvedeného prechodného režimu budú prijaté v súlade s článkom 16 smernice 64/433/EHS. 2. 31999 L 0074: Smernica Rady 1999/74/EHS z 19. júla 1999, ktorou sa stanovujú minimálne normy na ochranu nosníc (Ú. v. ES L 203, 3.8.1999, s. 53). Prevádzkarne v Maďarsku uvedené v dodatku B k tejto prílohe sú do 31. decembra 2009 oprávnené ponechať v prevádzke klietky, ktoré nespĺňajú minimálne požiadavky stanovené v článku 5 ods. 1 bode 4 a 5 smernice 1999/74/ES, ak boli uvedené do prevádzky najneskôr 1. júla 1999 a pokiaľ najmenej 65 % plochy klietky má výšku najmenej 36 cm a žiadne časti nie sú nižšie ako 33 cm. --------------------------------------------------
Úradný vestník L 236 , 23/09/2003 S. 0827 - 0827



A. PRÁVNE PREDPISY V OBLASTI POĽNOHOSPODÁRSTVA 1. 31991 R 2092: Nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín (Ú. v. ES L 198, 22.7.1991, s. 1) v znení naposledy zmenenom a doplnenom predpisom: - 32002 R 0473: nariadenie Komisie (ES) č. 473/2002 z 15.3.2002 (Ú. v. ES L 75, 16.3.2002, s. 21). Bez ohľadu na ustanovenia článku 6 ods. 1, 2 a 3 nariadenia (EHS) č. 2092/91 je v Lotyšsku do 1. januára 2006 v ekologickom poľnohospodárstve povolené používanie neošetrených osív, sadív a množiteľského materiálu, ktoré neboli vypestované ekologickým spôsobom. Bez ohľadu na ustanovenia článku 6 ods. 1 nariadenia (EHS) č. 2092/91 je v Lotyšsku v ekologických včelínoch do 1. januára 2006 povolené používanie cukru, ktorý nepochádza z ekologickej výroby ako kŕmneho doplnku pre včely. Bez ohľadu na ustanovenia článku 6 ods. 1 a 2 nariadenia (EHS) č. 2092/91 je v Lotyšsku počas 18 mesiacov odo dňa pristúpenia povolené používanie manganistanu draselného v ekologickom poľnohospodárstve. 2. 31997 R 2597: Nariadenie Rady (ES) č. 2597/97 z 18. decembra 1997, ktorým sa ustanovujú dodatočné pravidlá o spoločnej organizácii trhu s mliekom a mliečnymi výrobkami pre konzumné mlieko (Ú. v. ES L 351, 23.12.1997, s. 13), v znení naposledy zmenenom a doplnenom predpisom: - 31999 R 1602: nariadenie Rady (ES) č. 1602/1999 z 19.7.1999 (Ú. v. ES L 189, 22.7.1999, s. 43). Bez ohľadu na ustanovenia článku 3 ods. 1 písm. b) a c) nariadenia (ES) č. 2597/97 sa počas obdobia piatich rokov odo dňa pristúpenia požiadavky na obsah tuku nebudú uplatňovať na konzumné mlieko vyrobené v Lotyšsku. Konzumné mlieko, ktoré nespĺňa požiadavky na obsah tuku môže byť uvádzané na trh iba v Lotyšsku alebo vyvezené do tretej krajiny. 3. 31999 R 1254: Nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (Ú. v. ES L 160, 26.6.1999, s. 21) v znení naposledy zmenenom a doplnenom predpisom: - nariadenie Komisie (ES) č. 2345/2001 z 30.11.2001 (Ú. v. ES L 315, 1.12.2001, s. 29). Bez ohľadu na ustanovenia článku 3 písm. f) nariadenia (ES) č. 1254/1999 môže Lotyšsko do konca roka 2006 považovať kravy plemien uvedených v prílohe I nariadenia Komisie (ES) č. 2342/1999, ktorým sa stanovujú podrobné pravidlá pre uplatňovanie nariadenia Rady (ES) č. 1254/1999 o spoločnej organizácii trhu s hovädzím a teľacím mäsom týkajúce sa prémiových systémov [2], ako oprávnené na prémie na dojčiace kravy podľa pododdielu 3 nariadenia (ES) č. 1254/1999, ak boli kryté alebo inseminované býkmi plemena na mäso. [2] Ú. v. ES L 281, 4.11.1999, s. 30. --------------------------------------------------
Zmluva o ústave pre európu - ZÁVEREČNÝ AKT - B. Vyhlásenie vzťahujúce sa na protokoly pripojené k ústave - Vyhlásenia k Protokolu o Zmluve a Akte o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky - 36.Vyhlásenie o tranzite osôb po súši medzi oblasťou Kaliningradu a ostatnými časťami Ruskej federácie



Úradný vestník 310 , 16/12/2004 S. 0468 - 0468



36. Vyhlásenie o tranzite osôb po súši medzi oblasťou Kaliningradu a ostatnými časťami Ruskej federácie KONFERENCIA, zohľadňujúc osobitnú situáciu oblasti Kaliningrad Ruskej federácie v súvislosti s rozšírením Únie, berúc do úvahy povinnosti a záväzky vyplývajúce Litve z acquis, ktorým sa vytvára priestor slobody, bezpečnosti a spravodlivosti, poznamenávajúc najmä, že najneskôr odo dňa pristúpenia musí Litva v celom rozsahu uplatňovať a vykonávať acquis Únie, ktoré sa týka zoznamu krajín, ktorých štátni príslušníci musia byť pri prechode vonkajších hraníc držiteľmi víz, a krajín, ktorých štátni príslušníci sú oslobodení od tejto povinnosti, ako aj acquis Únie týkajúce sa jednotného formátu víz, berúc do úvahy, že tranzit osôb po súši medzi oblasťou Kaliningrad a ostatnými časťami Ruskej federácie cez územie Únie je záležitosťou Únie ako celku, malo by sa k nemu tak pristupovať a nesmie mať pre Litvu žiadne nepriaznivé následky, uvedomujúc si, že Rada musí prijať rozhodnutie o zrušení kontrol na vnútorných hraniciach po overení, že všetky podmienky potrebné na tento účel boli splnené, odhodlaná napomáhať Litve pri čo najskoršom splnení podmienok na plnú účasť v Schengenskom priestore bez vnútorných hraníc, zdôrazňuje, že na tento účel boli osobitné ustanovenia začlenené do druhej časti hlavy V Protokolu o Zmluve a Akte o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky. --------------------------------------------------
Zmluva o ústave pre európu - ČASŤ III — POLITIKY A FUNGOVANIE ÚNIE - HLAVA VI — FUNGOVANIE ÚNIE - KAPITOLA I — INŠTITUCIONÁLNE USTANOVENIA - Oddiel 1 — Inštitúcie - Pododdiel 5 — Súdny dvor Európskej únie - Článok III-371



Úradný vestník 310 , 16/12/2004 S. 0161 - 0161



Článok III-371 Súdny dvor je príslušný rozhodovať o zákonnosti aktu prijatého Európskou radou alebo Radou podľa článku I-59 výhradne na návrh členského štátu dotknutého konštatovaním Európskej rady alebo Rady, a to výhradne o dodržaní procesných ustanovení uvedeného článku. Taký návrh musí byť predložený do jedného mesiaca od dátumu takéhoto konštatovania. Súd rozhodne do jedného mesiaca od dátumu návrhu. --------------------------------------------------
Zmluva o ústave pre európu - ČASŤ III — POLITIKY A FUNGOVANIE ÚNIE - HLAVA V — VONKAJŠIA ČINNOSŤ ÚNIE - KAPITOLA I — VŠEOBECNÉ USTANOVENIA - Článok III-292



Úradný vestník 310 , 16/12/2004 S. 0131 - 0132



Článok III-292 1. Činnosť Únie na medzinárodnej scéne sa spravuje zásadami, ktoré sa uplatnili pri jej založení, rozvoji a rozšírení a ktoré hodlá podporovať vo zvyšku sveta: demokracia, právny štát, univerzálnosť a nedeliteľnosť ľudských práv a základných slobôd, zachovávanie ľudskej dôstojnosti, rovnosť a solidarita, a dodržiavanie zásad Charty Organizácie Spojených národov a medzinárodného práva. Únia sa usiluje o rozvoj vzťahov a budovanie partnerstiev s tretími krajinami a s medzinárodnými, regionálnymi alebo svetovými organizáciami, ktoré uznávajú spoločné zásady uvedené v prvom pododseku. Presadzuje mnohostranné riešenia spoločných problémov, najmä v rámci Organizácie Spojených národov. 2. Únia vymedzuje a uskutočňuje spoločné politiky a činnosti a pracuje na dosahovaní vysokého stupňa spolupráce vo všetkých oblastiach medzinárodných vzťahov s cieľom: a) uchovávať svoje hodnoty, základné záujmy, bezpečnosť, nezávislosť a celistvosť, b) upevňovať a podporovať demokraciu, právny štát, ľudské práva a zásady medzinárodného práva, c) zachovávať mier, predchádzať konfliktom a posilňovať medzinárodnú bezpečnosť v súlade s cieľmi a zásadami Charty Organizácie Spojených národov, zásadami Helsinského záverečného aktu a cieľmi Parížskej charty vrátane tých, ktoré sa týkajú vonkajších hraníc, d) podporovať trvalo udržateľný hospodársky, sociálny a environmentálny rozvoj rozvojových krajín s hlavným cieľom odstrániť chudobu, e) povzbudzovať integráciu všetkých krajín do svetového hospodárstva aj prostredníctvom postupného odstraňovania prekážok v medzinárodnom obchode, f) prispievať k vypracovaniu medzinárodných opatrení na zachovávanie a zlepšovanie kvality životného prostredia a trvalo udržateľného hospodárenia so svetovými prírodnými zdrojmi s cieľom zabezpečiť trvalo udržateľný rozvoj, g) pomáhať obyvateľstvu, krajinám a regiónom postihnutým prírodnými katastrofami alebo katastrofami spôsobenými ľudskou činnosťou, h) presadzovať medzinárodný systém založený na posilnenej mnohostrannej spolupráci a dobrej správe vecí verejných v celosvetovom meradle. 3. Pri rozvoji a vykonávaní vonkajšej činnosti Únie v rôznych oblastiach, na ktoré sa vzťahuje táto hlava, ako aj pri rozvíjaní a uskutočňovaní svojich ostatných politík v ich vonkajších aspektoch zachováva Únia zásady a sleduje ciele uvedené v odsekoch 1 a 2. Únia zabezpečuje vzájomný súlad medzi rôznymi oblasťami svojej vonkajšej činnosti a medzi nimi a ostatnými politikami. Rada a Komisia s pomocou ministra zahraničných vzťahov Únie zabezpečujú tento vzájomný súlad a na tento účel spolupracujú. --------------------------------------------------
Zmluva o ústave pre európu - ZÁVEREČNÝ AKT - B. Vyhlásenie vzťahujúce sa na protokoly pripojené k ústave - Vyhlásenia k Protokolu o Zmluve a Akte o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky - 37.Vyhlásenie o bloku 1 a bloku 2 jadrovej elektrárne Bohunice V1 na Slovensku



Úradný vestník 310 , 16/12/2004 S. 0469 - 0469



37. Vyhlásenie o bloku 1 a bloku 2 jadrovej elektrárne Bohunice V1 na Slovensku KONFERENCIA, berúc na vedomie záväzok Slovenska uzavrieť blok 1 jadrovej elektrárne Bohunice V1 do konca roka 2006 a blok 2 jadrovej elektrárne Bohunice V1 do konca roka 2008 a vyjadrujúc vôľu Únie poskytovať aj naďalej do roku 2006 finančnú pomoc ako pokračovanie predvstupovej pomoci, ktorá je ustanovená v rámci programu Phare na podporu úsilia Slovenska v súvislosti s odstavením, berúc na vedomie potrebu prijať vykonávacie ustanovenia, ktoré sa vzťahujú na pokračovanie pomoci Únie, zdôrazňuje, že na tento účel boli osobitné ustanovenia začlenené do druhej časti hlavy IX Protokolu o Zmluve a Akte o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky. --------------------------------------------------
Protokol o podmienkach a spôsobe prijatia Bulharskej republiky a Rumunska do Európskej únie - Príloha VII:Zoznam uvedený v článku 20 protokolu: prechodné opatrenia Rumunsko - 8.Energetika



Úradný vestník L 157 , 21/06/2005 S. 0157 - 0157



8. ENERGETIKA 31968 L 0414: smernica Rady 68/414/EHS z 20. decembra 1968, ktorou sa členským štátom EHS ukladá povinnosť udržiavať minimálne zásoby ropy a/alebo ropných výrobkov (Ú. v. ES L 308, 23.12.1968, s. 14) naposledy zmenená a doplnená predpisom: - 31998 L 0093: smernica Rady 98/93/ES zo 14.12.1998 (Ú. v. ES L 358, 31.12.1998, s. 100). Odchylne od článku 1 ods. 1 smernice 68/414/EHS sa do 31. decembra 2011 v Rumunsku nebude uplatňovať minimálna úroveň zásob ropných výrobkov. Rumunsko zabezpečí, aby jeho minimálne zásoby ropných výrobkov pre každú z kategórií ropných výrobkov uvedených v článku 2 zodpovedali aspoň nasledujúcemu počtu dní priemernej dennej domácej spotreby v zmysle článku 1 ods. 1: - 68,75 dní do 1. januára 2007; - 73 dní do 31. decembra 2007; - 77,25 dní do 31. decembra 2008; - 81,5 dní do 31. decembra 2009; - 85,45 dní do 31. decembra 2010; - 90 dní do 31. decembra 2011. --------------------------------------------------
Protokol o podmienkach a spôsobe prijatia Bulharskej republiky a Rumunska do Európskej únie - Príloha VI:Zoznam uvedený v článku 20 protokolu: prechodné opatrenia Bulharsko - 8.Energetika



Úradný vestník L 157 , 21/06/2005 S. 0117 - 0118



8. ENERGETIKA 31968 L 0414: smernica Rady 68/414/EHS z 20. decembra 1968, ktorou sa členským štátom EHS ukladá povinnosť udržiavať minimálne zásoby ropy a/alebo ropných výrobkov (Ú. v. ES L 308, 23.12.1968, s. 14) naposledy zmenená a doplnená predpisom: - 31998 L 0093: smernica Rady 98/93/ES zo 14.12.1998 (Ú. v. ES L 358, 31.12.1998, s. 100). Odchylne od článku 1 ods. 1 smernice 68/414/EHS sa do 31. decembra 2012 v Bulharsku nebude uplatňovať minimálna úroveň zásob ropných výrobkov. Bulharsko zabezpečí, aby jeho minimálne zásoby ropných výrobkov pre každú z kategórií ropných výrobkov uvedených v článku 2 zodpovedali aspoň nasledujúcemu počtu dní priemernej dennej domácej spotreby v zmysle článku 1 ods. 1: - 30 dní do 1. januára 2007; - 40 dní do 31. decembra 2007; - 50 dní do 31. decembra 2008; - 60 dní do 31. decembra 2009; - 70 dní do 31. decembra 2010; - 80 dní do 31. decembra 2011; - 90 dní do 31. decembra 2012. --------------------------------------------------
Akt o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia - Príloha VII:Zoznam uvedený v článku 23 Aktu o pristúpení: prechodné opatrenia Rumunsko - 2.Sloboda poskytovať služby



Úradný vestník L 157 , 21/06/2005 S. 0314 - 0315



2. SLOBODA POSKYTOVAŤ SLUŽBY 31997 L 0009: smernica Európskeho parlamentu a Rady 97/9/ES z 3. marca 1997 o systémoch náhrad pre investorov (Ú. v. ES L 84, 26.3.1997, s. 22). Odchylne od článku 4 ods. 1 smernice 97/9/ES sa minimálna úroveň náhrad v Rumunsku neuplatňuje do 31. decembra 2011. Rumunsko zabezpečí, aby jeho systém náhrad pre investorov poskytoval krytie najmenej 4500 EUR od 1. januára 2007 do 31. decembra 2007, najmenej 7000 EUR od 1. januára 2008 do 31. decembra 2008, najmenej 9000 EUR od 1. januára 2009 do 31. decembra 2009, najmenej 11000 EUR od 1. januára 2010 do 31. decembra 2010 a najmenej 15000 EUR od 1. januára 2011 do 31. decembra 2011. Počas prechodného obdobia si ostatné členské štáty ponechajú právo zabrániť prevádzkovaniu pobočky rumunskej investičnej spoločnosti usadenej na ich území, pokiaľ a dokedy sa takáto pobočka nezačlení do úradne uznaného systému náhrad pre investorov na území dotknutého členského štátu, aby sa vyrovnal rozdiel medzi rumunskou úrovňou náhrad a minimálnou úrovňou uvedenou v článku 4 ods. 1 smernice 97/9/ES. --------------------------------------------------
Charta základných práv Európskej únie - HLAVA V - OBČIANSTVO - Článok 40 - Právo voliť a byť volený vo voľbách do orgánov samosprávy obcí



Úradný vestník 303 , 14/12/2007 S. 0010 - 0010



Článok 40 Právo voliť a byť volený vo voľbách do orgánov samosprávy obcí Každý občan Únie má právo voliť a byť volený vo voľbách do orgánov samosprávy obcí v členskom štáte, v ktorom má bydlisko, a to za rovnakých podmienok ako štátni príslušníci toho štátu. --------------------------------------------------